Държавен вестник, бр. 92, 2014 г., стр. 11

БРОЙ  92	
Д Ъ Р Ж А В Е Н  В Е С Т Н И К 	
СТР.  11  
(10) Български граждани, завършили чуж-
дестранни висши училища с признато висше 
образование в Република България, или 
чужденци могат да кандидатстват и да се обу-
чават като докторанти по реда за български 
граждани, които не са служители на МВР, при 
заплащане на такси и при условие, че могат 
да се обучават на български език.
Чл. 60. Кандидатите за докторанти на 
самостоятелна подготовка предлагат за об-
съждане в съответната катедра проект на 
дисертационния труд, разработен в основната 
му част, и библиография.
Чл. 61. (1) Факултетният съвет взема ре-
шение за зачисляване на успешно издържа-
лите конкурса кандидати и на кандидатите 
с одобрени проекти. 
(2) За научен ръководител на докторанта 
се избира хабилитирано лице или лице, при-
тежаващо степен „доктор“, с доказани научни 
постижения или практически опит.
Чл. 62. (1) Обучението на докторантите се 
осъществява по план при условията и по реда 
на ЗВО, ЗРАСРБ, подзаконовите им норма-
тивни актове и този правилник.
(2) Редовната и самостоятелната форма на 
обучение са с продължителност до 3 години, 
а задочната и дистанционната – до 4 години.
(3) Срокът на докторантурата може да бъде 
удължаван до една година при наличие на 
уважителни причини. 
(4) Докторантите имат право да прекъсват 
обучението си по уважителни причини.
(5) Правото на прекъсване се упражнява 
след решение на факултетния съвет по заяв-
ление на докторанта, одобрено от катедрения 
съвет. Началната дата на прекъсването се 
определя със заповед на декана.
(6) Прекъснал докторант продължава обу-
чението си при отпадане на причината със 
заповед на декана по заявление на докторанта. 
Заповедта се издава в двуседмичен срок от 
подаване на заявлението.
Чл. 63. (1) След положително решение на 
катедрения съвет за готовността за защита 
докторантът подава заявление до декана за 
защита на дисертацията, като прилага ди-
сертацията, автореферат и други документи, 
свързани с нея.
(2) Деканът е длъжен в двуседмичен срок 
да свика факултетен съвет за обсъждане и 
утвърждаване на състава на научното жури. 
(3) Ректорът в 7-дневен срок от решени-
ето на факултетния съвет издава заповед за 
определяне на научно жури. 
(4) Защитата на дисертацията протича по 
правилата на ППЗРАСРБ, като докторантът 
отговаря на въпросите на научното жури и на 
другите присъстващи на заседанието.
Чл. 64. (1) Разходите за обучение на док-
торанти и за придобиване на научната степен 
„доктор на науките“ за служители на МВР, 
включително една процедура за защита пред 
научно жури, са за сметка на академията.
(2) Докторантите и кандидатите за науч-
на степен „доктор на науките“, които не са 
служители на МВР, заплащат разходите по 
съответните процедури в размери, определени 
от академичния съвет.
Чл. 65. (1) Научната степен „доктор на на-
уките“ се придобива от лице с образователна 
и научна степен „доктор“. 
(2) За придобиване на научната степен 
„доктор на науките“ кандидатът трябва да 
защити дисертационен труд при условията и 
по реда на ЗРАСРБ и ППЗРАСРБ. 
(3) Кандидатът за научна степен „доктор 
на науките“ подава документи за защита по 
реда, определен за докторанти.
Раздел II
Права и задължения на обучаваните
Чл. 66. (1) Курсантите редовно обучение 
имат право:
1. да получават квалифицирано ръководство 
и помощ по време на своето обучение;
2. да участват в научноизследователската 
работа на академията, като им се гарантира 
закрила на интелектуалната собственост;
3. да избират учебни дисциплини при ус-
ловията, определени в учебния план;
4. да ползват ведомствено медицинско 
обслужване;
5. да ползват ваканция 30 дни в рамките 
на всяка учебна година съгласно утвърдения 
учебен план;
6. да ползват безплатно вещево доволствие;
7. да ползват общежитие и цялата база на 
академията за учебна, научноизследователска, 
спортна и културна дейност;
8. да получават издръжка (стипендия), 
чийто размер е в зависимост от постигнатите 
резултати в обучението;
9. да получават стипендии, учредени от 
физически и юридически лица, които се 
определят с решение на академичния съвет;
10. да бъдат застраховани.
(2) Преминаване от редовна в задочна форма 
на обучение се допуска по изключение след 
завършване на втори курс преди началото на 
новата учебна година, при условие че курсан-
тът постъпи на служба в системата на МВР.
(3) Преминаването по ал. 2 се извършва със 
заповед на ректора по предложение на декана.
(4) Курсантите задочно обучение имат 
правата на редовните курсанти по ал. 1, 
т. 1 – 4, 7 и 9.
Чл. 67. (1) Студентите редовно обучение 
имат правата по чл. 66, ал. 1, т. 1 – 3, 5, 7, 9 и 
други съгласно действащото законодателство.